REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj 02-260/21

29. jul 2021. godine

B e o g r a d

UPRAVNI ODBOR

JAVNE MEDIJSKE USTANOVE „RADIO - TELEVIZIJA SRBIJE“

Takovska 10

11000 Beograd

PREDMET: Dostavljanje Liste kandidata za članove Programskog saveta Javne medijske ustanove „Radio-televizija Srbije“

Poštovani,

S obzirom na to da je Programski savet Javne medijske ustanove „Radio-televizija Srbije“ (u daljem tekstu: Programski savet) izabran 21. februara 2017. godine, u skladu sa članom 29. stav 1. Zakona o javnim medijskim servisima („Službeni glasnik RS”, br. 83/14, 103/15, 108/16 i 161/20; u daljem tekstu: Zakon), Odbor za kulturu i informisanje Narodne skupštine (u daljem tekstu: Odbor), na sednici održanoj 17. februara 2021. godine, doneo je Odluku o pokretanju postupka za izbor kandidata za članove Programskog saveta Javne medijske ustanove „Radio-televizija Srbije“ (16 Broj: 02-260/21) i utvrdio tekst Javnog konkursa za izbor kandidata za članove Programskog saveta Javne medijske ustanove „Radio-televizija Srbije“ (u daljem tekstu: Javni konkurs).

Odbor je na istoj sednici utvrdio da pravo podnošenja kandidature za članove Programskog saveta Javne medijske ustanove „Radio-televizija Srbije“ imaju stručnjaci u oblasti medija i medijskih poslenika, naučnika, stvaralaca u oblasti kulture i predstavnika udruženja čiji je cilj zaštita ljudskih prava i demokratije, u skladu sa članom 28. stav 2. Zakona.

Javni konkurs objavljen je 19. februara 2021. godine u „Službenom glasniku RS”, u dnevnom listu „Politika“ i na veb prezentaciji Narodne skupštine, dok je dopuna Javnog konkursa objavljena 10. marta 2021. godine.

Na osnovu tačke 4. Odluke o pravilima o sprovođenju javnog konkursa za izbor kandidata za članove Programskog saveta Javne medijske ustanove „Radio-televizija Srbije“ (u daljem tekstu: Odluka) i Javnim konkursom, kandidati su imali rok od 21 dan da Odboru dostave svoje prijave za člana Programskog saveta.

Svoje pravo iskoristio je 41 kandidat, tako što je Odboru dostavio svoju prijavu za člana Programskog saveta. Uz prijave je dostavljena sva neophodna dokumentacija propisana Zakonom, Odlukom i Javnim pozivom.

U skladu sa članom 29. stav 6. Zakona i tačke 7. Odluke, Odbor je na sednici održanoj 15. aprila 2021. godine utvrdio Listu od 41 prijavljenog kandidata koji ispunjava uslove Javnog konkursa.

Odbor je na sednici, održanoj 27. jula 2021. godine, u skladu sa tačkom 8. Odluke, obavio razgovor sa kandidatima koji ispunjavaju uslove Javnog konkursa i utvrdio Listu od 30 kandidata za članove Programskog saveta, koja odražava teritorijalnu, nacionalnu, versku, polnu i drugu strukturu stanovništva, u skladu sa članom 29. stav 3. Zakona.

Odbor je zaključio da Listu kandidata za članove Programskog saveta, zajedno sa biografijama kandidata, dostavi Upravnom odboru Javne medijske ustanove „Radio- televizija Srbije“, jer su se stekli uslovi za sprovođenje postupka njihovog izbora, propisani članom 29. stav 1. Zakona.

Originalna dokumentacija prijavljenih kandidata nalazi se u službi Odbora za kulturu i informisanje i dostupna je na uvid članovima Upravnog odbora.

S poštovanjem,

PREDSEDNIK

Sandra Božić

Prilog:

-Lista kandidata;

-biografije kandidata.

Odbor za kulturu i informisanje predlaže Upravnom odboru Javne medijske ustanove „Radio- televizija Srbije“, Listu od 30 kandidata za članove Programskog saveta koja odražava teritorijalnu, nacionalnu, versku, polnu i drugu strukturu stanovništva.

**LISTA KANDIDATA** **ZA ČLANOVE PROGRAMSKOG SAVETA**

**JAVNE MEDIJSKE USTANOVE „RADIO-TELEVIZIJA SRBIJE“**

1. prof. dr Kristina Brajović Car
2. Žarko Rakić
3. Srđan Arsenijević
4. prof. dr Dragan Nikodijević
5. Simona Žikić
6. Snežana Simin
7. dr Maja Radonić
8. Nataša Tasić Knežević
9. prof. dr Ivana Milovanović
10. Biljana Rašević
11. Nenad Lajbenšperger
12. Ivana Popović
13. Gordana Raković Rudović
14. mr Radenko Ranković
15. Slađana Ostojić
16. Marija Nikšić
17. Jakša Šćekić
18. Saša Vidačak
19. Vladimir Palikuća
20. Nina Bulatović
21. Oliver Njego
22. Milenija Perišić
23. Miroljub Ranđelović Rasinski
24. Ivan M. Petrović
25. Smiljana Stokić
26. Ljiljana Dabić
27. Jelena Vlku
28. Vesna Bjelić
29. Marica Bursać
30. Zoran Ostojić